Kjøkøy fort

Kjøkøy fort var et tysk fort med tysk betegnelse Heeres Küsten Batterie  HKB 7/980 Kjököen (589), anlagt på Kjøkøy i april-mai 1941. Tidligere, i 1919, planla Forsvarsdepartementet et fort på Kjøkøy.

Fortet var oppsatt med 4 stk 10 cm K 17/04 kanoner med en skuddvidde på ca. 14 000 m. I april 1943 tilkom 2 stk 88 mm flak kanoner med samme skuddvidde.

Fortets formål var å beskytte det østre innløpet av Glomma til Fredrikstad, mens Torgauten fort beskyttet det vestre løpet.

Etter krigen ble fortet overtatt av det norske forsvaret og det ble noe modernisert bl.a. med varslingsradar.Forsvarsbygg 

På nordenden av Kjøkøy er et minemagasin på 313 m². Fortsområdet er på 528 dekar.regjeringen.no Fortet ble besluttet nedlagt i 1993 og store områder lagt ut til friområde fra 1998.

På området er det fortsatt to kanoner, 10,5 cm SKC/32, i frittliggende bunkere, samt en rekke stillinger, løpeganger og bunkere, i tillegg til en moderne radar som tilhører Kystverket.

Forlegningsområdet ble brukt som HV-leir fram til høsten 2008, da Fredrikstad kommune kjøpte området og bygningene av Forsvaret. Dette benyttes nå av Pynten skole.f-b.no

Referanser

Kategori:Festningsverk i Østfold
Kategori:Fort i Norge fra andre verdenskrig
Kategori:Kulturminner i Fredrikstad
Kategori:Byggverk i Fredrikstad